حبيبتي هلحلاوه هاي امي الله يذكرهه بلخير جانت تسويهه برمضان و صدك طيبه    المقادير    كوبين طحين تمن ناعم  ابيض    ثلثين كوب دهن    كوبين ونصف سكر    5 اكواب ماء    شوية هيل مطحون او ماء الورد اذا تحبين    لوز مكشر حسب الذوق طبعا اذا متحبيه مو اله    الطريقه سهله ... تحمين الدهن و تقلين بيه اللوز و تشيليه ,,    تضيفين طحين التمن لباقي الزيت و تقلبيه حتى يتحمر زين و تشيلين الجدر من النار كليا    تذوبين الشكر بلماي كلش زين و تضيفيه الى طحين التمن المحمر مع تحريك طبعااا مستمر حتى لا يلكلك و يصير لكاليك خخخخخخخخخ    من ثم ترجعين  الجدر علنار الهادءئه حتى يتجانس و يثخن الخليط اخر شي تضيفين الهيل المطحون او ماء الورد حسب الرغبه و نص اللوز الي عندج و تقلبيه زين    تصبيه بلصحن هوه و حار حتى لا يصير قالب بلجدر , و تزينيه ببقية اللوز الي ضل    و الف عافيه حبي